|  |
| --- |
| **R****epublika e Kosovës**  **Republika Kosova-Republic of Kosovo**  ***Qeveria –Vlada-Government***  *Zyra e Kryeministrit/Ured Premijera/Office of Prime Minister* |
| Zyra për Çështje te Komuniteteve/Kancelarija za pitanja zajednica/Office for Community Affairs |

***Prishtinë,***

***Datë: 05.07.2022***

*Thirrje publike për financim të bizneseve që kanë për qëllim ngritjen e nivelit të punësimit të pjesëtarëve të komuniteteve jo-shumicë*

1. ***Zyra për Çështje të Komuniteteve/Zyra e Kryeministrit*** u bënë thirrje të gjitha bizneseve të Regjistruara në Repubikën e Kosovës, që synojnë të kontribuojnë në punësim e pjesëtarëve të komuniteteve joshumicë në Kosovë me theks të veçantë për gratë, të rinjët, personat me aftësi të veçanta si dhe grupet tjera të margjinalizuara brenda komuniteteve jo-shumicë që jetojnë në Kosovë, të aplikojnë për mbështetje financiare.

Qëllimi i kësaj shpallje publike është mbështetje për Zyrën për Çështje të Komuniteteve/Zyrën e Kryeministrit (ZÇK-ZKM) në zbatimin e misionit të saj. Misioni i zyrës është që të gjitha komunitetet në Kosovë t’i gëzojnë të drejtat dhe liritë themelore të garantuara për të gjithë qytetarët sipas legjislacionit në fuqi të Republikës së Kosovës, si dhe të drejtat shtesë që ua mundësojnë atyre ruajtjen e identitetit dhe kulturës së tyre si dhe pjesëmarrjen e tyre të plotë në shoqërinë kosovare.

Konkretisht, ndihma financiare për bizneset e komuniteteve jo-shumicë përpiqet që përmes ngritjes së kapaciteteve për biznese t’i bëjë konkurruese për tregun e punës bizneset e pjesëtarëve të komuniteteve jo-shumicë të cilët do të pajisen me mjetet dhe aftësitë të nevojshme për të qenë të aftë për punë dhe mundësi të reja.

2. Bizneset në përputhje me këtë thirrje publike mund të aplikojnë fushat prioritare në vijim:

* Rritjen e kapaciteteve të bizneseve e cila do të krijojë vende të reja të punës për pjesëtarë të komuniteteve joshumicë;
* Ndihmë financiare që ndikon në rritjen e kapaciteteve prodhuese të bizneseve nën pronësim të komuniteteve joshumicë;
* Ndihmë financiare që ndikon në ngritjen e cilësisë së produkteve dhe shërbimeve që ndikojnë në përfitimet shtese në biznese nën pronësim të komuniteteve joshumicë;
* Trajnimi i stafit prej komuniteteve joshumicë;
* Blerja e pajisjeve apo mjeteve të punës për biznese nën pronësim të komuniteteve joshumicë;
* Të tjera.

Bizneset mund të aplikojnë me projektet të cilat kanë për synim:

* Aktiviteteve që kanë të bëjnë me punësim të qëndrueshëm brenda komuniteteve jo-shumicë me theks të veçantë tek gratë, të rinjët, personat me aftësi të veçanta si dhe grupet tjera të margjinalizuara;
* Aktivitetet qe kanë të bëjnë me organizimin e trajnimeve me të cilat do të nxisin, zhvillojnë dhe ndërtojnë kapacitetet e stafit të komuniteteve joshumicë te bizneseve në mënyrë që ata të pajisen me njohuritë e nevojshme për të qenë të aftë për zhvillimin e veprimtarisë së biznesit;
* Aktivitetet që synojnë ngritjen e kualitetit të jetës të pjesëtarëve më të rrezikuar të komuniteteve jo-shumicë.
* Aktivitete për zhvillimin e mundësive ekonomike për komunitetet dhe/apo pjesëtarëve të komuniteteve jo-shumicë respektivisht aftësimi i tyre në gjenerimin e të hyrave;

Vlera totale e planifikuar e thirrjes është 250.000 (dy qind e pesëdhjetëmijë) euro.

Shuma e përkrahjes financiare e planifikuar për secilin komunitet për financimin e bizneseve është si në vijim:

*Për komunitetin serb, turk, boshnjak, rom, ashkali dhe egjiptian nga 14% e buxhetit, nga 35,000 euro (tridhjetë e pesë mijë) euro, për secilin komunitet;*

*Për komunitetin goran është ndarë 8% e buxhetit, 20,000 (njëzetë mijë) euro;*

*Për komunitetin malazez dhe kroat janë ndarë nga 4% e buxhetit, nga 10,000 (dhjetë mijë) euro;*

Shuma minimale e mbështetjes financiare është 5,000 (pesë mijë) euro.

Shuma maksimale e mbështetjes financiare është 10,000 (dhjetë mijë) euro.

Projektet mund të financohen në shumën 100% të totalit të kostove të pranueshme të projektit.

Aplikantët mund të sigurojnë bashkëfinancim nga burime tjera të financimit.

5. Afati i fundit për dorëzimin e propozimeve është pesëmbëdhjete (15) ditë pune dhe përfundon me datën 27.07.2022 në ora 16:00.

Periudha e zbatimit të projektit është më së shumti tre (3) muaj.

6. Propozimet do të dorëzohen vetëm në formularët e paraparë, të cilat së bashku me Udhëzimet për Aplikantët, janë në dispozicion në faqen e internetit të ofruesit të mbështetjes financiare [www.kryeministri-ks.net](http://www.kryeministri-ks.net) dhe www.zck-ks.net.

LISTA E DOKUMENTEVE TË DETYRUSHME TË THIRRJES PUBLIKE

• Certifikata e Biznesit (me Numër Unik Identifikues nga ARBK);

• Vërtetimi/konfirmimi i llogarisë bankare të biznesit (nuk pranohet kopje

e kartelës bankare);

• Kopja e letërnjoftimit/ pasaportës të përfaqësuesit të biznesit;

• Vërtetimin që Biznesi nuk ka obligime tatimore (nga ATK).

Kriteret e përgjithshme:

* Ndërmarrjet duhet të jenë në pronësi të personave nga komunitetet jo-shumicë ose të dëshmojnë që punëtorët vijnë nga radhët e komuniteteve jo-shumicë
* Formularin e aplikimit që merret në ueb faqen e ZÇK-së;
* Te jenë të regjistruar në organin kompetent sipas legjislacionit në fuqi;
* Kopjen e dokumentit identifikues të Republikës së Kosovës të personit të autorizuar që përfaqëson personin juridik;
* Konfirmimi i llogarisë bankare aktive, në njërën nga bankat në Kosovë;
* Dëshminë e burimeve të tjera të financimit/mbështetjen nga donatorët e tjerë;

Dokumentet e kompletuara duhet të dërgohen me postë ose personalisht, në adresën e mëposhtme:

Zyra për Çështje të Komuniteteve / Zyra e Kryeministrit, kati VI, Zyra nr.606.

Sheshi Nëna Terezë pa nr.

10 000 Prishtinë.

Procesi i pranimit, hapjes dhe shqyrtimit aplikacioneve, vlerësimit të aplikacioneve, kontraktimi, dhënia e fondeve, koha dhe mënyra e parashtrimit të ankesave, trajtimi i dokumenteve dhe kalendari tregues i zbatimit të thirrjes janë të detajuara në Udhëzimet për aplikuesit e thirrjes publike.

Do të konsiderohen për mbështetje financiare vetëm projektet që janë pranuar brenda afatit të paraparë me këtë thirrje publike, dhe të cilat i përmbushin plotësisht kushtet e përcaktuara të thirrjes publike.

8. Të gjitha çështjet që lidhen me thirrjen publike mund të sqarohen vetëm në mënyrë elektronike, duke dërguar e-mail në adresën: zck-kpz-grants@rks-gov.net